**ΑΔΑ: ΨΜΒΙΟΡΡ3-3ΞΑ**

 **Αρ.Πρωτ. : 300/22.01.21**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για την προμήθεια αντιδραστηρίων αιμόστασης με συνοδό εξοπλισμό αυτόματου αναλυτή παραμέτρων πήξης, για δώδεκα μήνες προς κάλυψη αναγκών του Βιοπαθολογικού εργαστηρίου του Γ.Ν. Θήρας.**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

 **β. Την με Αρ. Πρωτ. 262/19.01.2021 εισήγηση του Βιοπαθολογικού Εργαστηρίου του Γ.Ν. Θήρας .**

Προϋπολογισθείσα δαπάνη: **Δεκαπέντε χιλιάδες ευρώ**   **( 15.000,00 € ) συμπεριλαμβανομένου του νόμιμου Φ.Π.Α .**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 22 Ιανουαρίου 2021 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ****ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ****ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: supplies@santorini-hospital.gr και στο fax: 2286035459 | 29 Ιανουαρίου 2021 | Παρασκευή | 13:00 μ.μ. |

**ΠΕΡΙΓΡΑΦΗ ΕΡΓΟΥ**

Αντικείμενο της πρόσκλησης είναι η συλλογή προσφορών για την προμήθεια των απαραίτητων αντιδραστηρίων, με συνοδό εξοπλισμό, για να διενεργηθούν οι αναφερόμενες στον παρακάτω πίνακα εξετάσεις που θα καλύψουν τις ανάγκες του Γ.Ν. Θήρας για 12 μήνες.

|  |  |  |
| --- | --- | --- |
| **Α/Α** | **AΝΤΙΔΡΑΣΤΗΡΙΑ ΑΙΜΟΣΤΑΣΗΣ ΜΕ ΣΥΝΟΔΟ ΕΞΟΠΛΙΣΜΟ** | **ΠΟΣΟΤΗΤΑ** |
| 1 | Χρόνος προθρομβίνης –PT (Αντιδραστήριο με ISI περίπου ένα ) | 5.000 εξετάσεις |
| 2 | APTT  | 3.800 εξετάσεις |
| 3 | Ινωδογόνο με μέθοδος (clauss) | 3.800 εξετάσεις |

**ΠΡΟΔΙΑΓΡΑΦΕΣ ΑΥΤΟΜΑΤΟΥ ΑΝΑΛΥΤΗ ΠΑΡΑΜΕΤΡΩΝ ΠΗΞΗΣ**

1. Να είναι σύγχρονης τεχνολογίας και να εκτελεί συνδυασμό πηκτολογικών, χρωμογονικών και ανοσολογικών αναλύσεων αυτομάτως.
2. Να είναι αυτόματος αναλυτής τυχαίας επιλεκτικής προσπέλασης (RANDOM ACCESS) για ΡΤ, APTT, Fib, D-DIMER κ.ά. με ταχύτητα τουλάχιστον 150test/ώρα και με δυνατότητα συνεχούς φόρτωσης δειγμάτων-αντιδραστηρίων-κυβεττών.
3. Να διαθέτει τουλάχιστον 30 θέσεις δειγμάτων και να δέχεται καψάκια ή/και αρχικά σωληνάρια αιμοληψίας (primary tubes) με δυνατότητα θετικής αναγνώρισης των δειγμάτων με αναγνώστη γραμμικού κώδικα (bar code scanner). Να έχει την δυνατότητα μέτρησης επειγόντων δειγμάτων (Stat measurements) σε οποιαδήποτε θέση δείγματος και ανά πάσα στιγμή κατά την διάρκεια των μετρήσεων.
4. Να διαθέτει τουλάχιστον 15 θέσεις αντιδραστηρίων μεταβλητής διαμέτρου σε θερμοστατούμενο (ψυχόμενο) χώρο και μεγάλη αυτονομία σε κυβέττες μέτρησης (άνω των 200). Τα αντιδραστήρια να δύνανται να τοποθετηθούν απ’ ευθείας με τα φιαλίδια τους, αλλά να δίνεται και η δυνατότητα μετάγγισης τους σε μικρότερου όγκου υποδοχείς για οικονομία και ελαχιστοποίηση των απωλειών (αποφυγή επιμολύνσεων, επιμήκυνση σταθερότητας, ελαχιστοποίηση νεκρού όγκου). Nα έχει τη δυνατότητα φόρτωσης του ιδίου αντιδραστηρίου σε δύο θέσεις για αύξηση της αυτονομίας χρήσης.
5. Να έχει την δυνατότητα ελεύθερης επιλογής αντιδραστηρίων (open system) με ελεύθερα προγραμματιζόμενα πρωτόκολλα. Να κατατεθούν τα πρωτόκολλα εφαρμογής των αντιδραστηρίων επί του αναλυτή.
6. Να έχει τη δυνατότητα αυτόματης προαραίωσης των δειγμάτων, αυτόματης επανάληψης μετρήσεων που είναι εκτός ορίων γραμμικότητας και αυτόματης πραγματοποίησης συγγενούς μέτρησης (reflex test).
7. Να έχει ευκολία στον προγραμματισμό με μεγάλη έγχρωμη οθόνη και φιλικό στο χρήστη λογισμικό πρόγραμμα και να διαθέτει εξωτερικό εκτυπωτή απλού χαρτιού Α4 με δυνατότητα εκτύπωσης καμπυλών και αποτελεσμάτων.
8. Να διαθέτει πρόγραμμα διαχείρισης & αποθήκευσης αποτελεσμάτων ασθενών, καμπυλών μέτρησης και βαθμονόμησης. Να έχει τη δυνατότητα προβολής της καμπύλης της αντίδρασης κατά τη διάρκεια της μέτρησης και πραγματοποίησης πλήρους αυτόματης βαθμονόμησης των εξετάσεων. Επίσης να διαθέτει πρόγραμματα βαθμονόμησης & ποιοτικού ελέγχου (QC) με διαγράμματα. Σε θερμοστατούμενο (ψυχόμενο) χώρο δύνανται να διατηρούνται και τα αντιδραστήρια ποιοτικού ελέγχου.
9. Να διαθέτει δυνατότητα επικοινωνίας με εξωτερικό ηλεκτρονικό υπολογιστή και σύνδεση σε αμφίδρομη επικοινωνία με το LIS του εργαστηρίου.
10. Η ποσότητα των προσφερομένων αντιδραστηρίων (ακέραιες συσκευασίες) να είναι επαρκής για την πραγματοποίηση των ζητουμένων εξέτασεων.
11. Να προσφερθούν QC normal για ποιοτικό έλεγχο και QC abnormal με χρήση: ανά 2 εβδομάδες εναλλάξ για τις εξετάσεις ρουτίνας (PT, APTT, FIB) και ανά 3 μήνες μαζί για τις υπόλοιπες (DD), καθώς και τα ανάλογα calibrators για βαθμονόμηση όποτε απαιτείται.
12. Να προσφερθούν τα απαραίτητα αναλώσιμα σε επαρκή αριθμό (ακέραιες συσκευασίες) ώστε να καλύπτονται πλήρως το σύνολο των αναγκών του εργαστηρίου.
13. Να λειτουργεί υπό τάση 220V και να έχει μικρές διαστάσεις και βάρος για εξοικονόμηση χώρου και να είναι επιτραπέζιος.
14. Να ελέγχει αυτόματα την στάθμη των αντιδραστηρίων, δειγμάτων και κυβετών και να ειδοποιεί εάν οι ποσότητες δεν επαρκούν.
15. Να εξασφαλίζει την αποφυγή επιμόλυνσης μέσω προγραμματιζόμενων κύκλων πλύσης με ειδικό πλυστικό.
16. Να έχει τη δυνατότητα λειτουργίας επί 24ώρου βάσεως και να έχει μικρό χρόνο επαναφοράς από τη θέση αναμονής (stand-by).
17. Να πραγματοποιεί απαραιτήτως τις ζητούμενες εξετάσεις Χρόνου Προθρομβίνης PT, Χρόνου ενεργοποιημένης μερικής Θρομβοπλαστίνης APTT, Ινωδογόνο FIB, δ-Διμερή D-Dimer και πλέον αυτών.
18. Όλες οι προδιαγραφές πρέπει να καλύπτονται υποχρεωτικά και να αποδεικνύονται από επίσημα έγγραφα (π.χ. προσπέκτους, οδηγίες κλπ) των οίκων κατασκευής.
19. Εκτός του κύριου αναλυτή που προδιαγράφεται ανωτέρω, να προσφερθεί και επιπλέον αναλυτής ως εφεδρικός για πλήρη κάλυψη του εργαστηρίου σε όλες τις εξετάσεις. Ο εφεδρικός αναλυτής θα πρέπει να λειτουργεί με τα ίδια αντιδραστήρια με τον κύριο αναλυτή στις εξετάσεις ρουτίνας, ενώ στις υπόλοιπες δύναται να χρησιμοποιεί διαφορετικά με την ίδια τιμή.

**ΠΡΟΔΙΑΓΡΑΦΕΣ ANTIΔΡΑΣΤΗΡΙΩΝ ΠΗΞΗΣ**

Αντιδραστήριο Θρομβοπλαστίνης ΡΤ υψηλής ευαισθησίας με ΙSI περίπου 1

Αντιδραστήριο ΑΡΤΤ με ενεργοποιητή έτοιμο προς χρήση όγκου μέχρι 4ml

Αντιδραστήριο Ινωδογόνου FIB κατά Clauss όγκου μέχρι 2ml

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο mail: supplies@santorini-hospital.gr ή στο fax: 2286035459 έως τις 29.01.21 ημέρα Παρασκευή και ώρα 13:00 .
* **Τρόπος Πληρωμής:** Με δέσμευση του ποσού από τον ΚΑΕ 25.01.21.80 (Αντιδραστήρια-Αναλώσιμα Υλικά) του εγκεκριμένου για το 2021 προϋπολογισμού του Γ.Ν. Θήρας και εντός 60 ημερών από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Εντεταλμένος Σύμβουλος για το ΓΝ Θήρας**

 **ΜΑΛΑΜΑΤΕΝΙΟΣ ΒΑΣΙΛΕΙΟΣ**